Thomas Young

Thomas Young (Milverton, 1773ko ekainaren 13a - Londres, 1829ko maiatzaren 10a) britainiar sendagile, zientzialari eta arkeologoa. Medikuntza, arkeologia eta fisikako lanak egin zituen, batik bat. Begiko kristalinoaren egokitzeko ahalmena aurkitu zuen eta koloreen ikusmenaren teoria bat eratu zuen; argi-izpien interferentziari eta difrakzioari buruzko lanak egin zituen, uhinen teorian eragin handia izan zutenak; elastikotasunari buruzko ikerketak ere egin zituen.

Kultura handiko gizona zen; grekoz, latinez, alemanez, arabieraz eta persieraz bazekien, eta ezagupen horiei esker arkeologiako lanak egin ahal izan zituen (Jean-François Champollionekin batera Rosetta harria eta Egiptoko hieroglifoak irakurri zituen).

Erreferentziak 

Erresuma Batuko arkeologoak
Erresuma Batuko fisikariak
Erresuma Batuko zientzialariak
Erresuma Batuko medikuak
Somerset konderriko jendea
1773ko jaiotzak
1829ko heriotzak
Londresen hildakoak
Erresuma Batuko egiptologoak